Sinep-lehtnaeris

Sinep-lehtnaeris ehk  komatsuna (Brassica rapa var. perviridis) on lehtköögivili. See on põld-kapsasrohu teisend, samasse liiki kuuluvad ka naeris, misuuna, pekingi lehtnaeris ja itaalia lillnaeris. Komatsunat kasvatatakse tööstuslikult Jaapanis ja Taiwanil. Nimetus 'komatsuna' tuleb Jaapani keelest, 小松菜 (komatsuna), コマツナ ehk 'Komatsu roheline', viidates Komatsugawa külale, kus seda Edo perioodil rohkesti kasvatati. Sinep-lehtnaerist vokitakse, hapendatakse, keedetakse või lisatakse suppidele, või tarvitatakse toorelt salatites. See on suurepärane kaltsiumiallikas.

Komatsuna lehti võib süüa igas kasvustaadiumis. Täiskasvanud taimel on need tumerohelised, sihvakate heleroheliste vartega, umbes 30 cm pikkused ja 18 cm laiused. Komatsunat kasvatatakse kõige rohkem kevadel ja sügisel, sest see talub vaid lühiajalist kuuma või külma.

Mõnedes Aasia riikides kasutatakse seda ka loomasöödana.

 Toiteväärtus 

+Komatsuna (toores) toitumisalane teave 100 g kohta"National Nutrient Database for Standard Reference Legacy Release. Basic Report: Mustard spinach, (tendergreen), raw", United States Department of Agriculture, Agricultural Research Service Toitaine Kogus RDA (%) Süsivesikud 3,9 g  sh suhkrud 1,1 g  sh kiudained 2,8 g  Rasvad 0,3 g  Valgud 2,2 g  Vitamiinid  A-vitamiin 495 μg 62% Tiamiin (B1-vitamiin) 0,068 mg 6% Riboflaviin (B2-vitamiin) 0,093 mg 8% Niatsiin (B3-vitamiin) 0,678 mg 5% Pantoteenhape (B5-vitamiin) 0,178 μg 4% Püridoksiin (B6-vitamiin) 0,153 μg 12% Foolhape (B9-vitamiin) 159 μg 40% C-vitamiin 130 mg 157% Mineraalid  Kaltsium 210 mg 21% Raud 1,5 mg 12% Magneesium 11 mg 3% Mangaan 0,407 mg 19% Fosfor 28 mg 4% Kaalium 449 mg 9% Naatrium 21 mg 1% Tsink 0,17 mg 2% Energiat 22 kcal (92 kJ)

Vaata ka
Sarepta kapsasrohi

Viited

Kategooria:Köögiviljad
Kategooria:Jaapani köök
Kategooria:Ristõielised